PRILOG XXVII.

**UPUTE ZA IZVJEŠĆIVANJE ZA POTREBE UTVRĐIVANJA I DODJELE STOPA ZAŠTITNOG SLOJA ZA GSV INSTITUCIJE**

Sadržaj

[DIO I.: OPĆE UPUTE 2](#_Toc58572722)

[1.1 1. Struktura i pravila 2](#_Toc58572723)

[2.1 1.1. Struktura 2](#_Toc58572724)

[3.1 1.2. Pravila označivanja brojevima 2](#_Toc58572725)

[4.1 1.3. Pravilo o predznaku 2](#_Toc58572726)

[5.1 1.4. Pokrate 2](#_Toc58572727)

[DIO II.: UPUTE ZA OBRAZAC 3](#_Toc58572728)

[6.1 1. Opće napomene 3](#_Toc58572729)

[7.1 2. Upute za specifične pozicije 3](#_Toc58572730)

## DIO I.: OPĆE UPUTE

1. 1. Struktura i pravila
2. 1.1. Struktura

1. Ovaj okvir sastoji se od jednog obrasca u kojem se navode informacije o pokazateljima globalne sistemske važnosti i posebnim stavkama koje su potrebne za primjenu EU-ove metodologije za utvrđivanje globalnih sistemski važnih institucija (GSV institucije) i dodjelu odgovarajućih stopa zaštitnog sloja za GSV institucije.

1. 1.2. Pravila označivanja brojevima

2. Pri upućivanju na stupce, retke i rubrike obrazaca u dokumentu se poštuju pravila označivanja iz točaka od 3. do 5. Te se brojčane oznake u velikoj mjeri koriste u pravilima validacije.

3. U uputama se primjenjuje sljedeća opća bilješka: {obrazac; redak; stupac}.

4. U slučaju upućivanja u okviru obrasca, u kojem se koriste samo podaci iz tog obrasca, u bilješkama se ne upućuje na obrazac: {redak; stupac}. U slučaju obrazaca samo s jednim stupcem upućuje se samo na {obrazac; redak}.

5. Znak zvjezdice koristi se kako bi se naznačilo da upućivanje obuhvaća prethodno navedene retke ili stupce.

1. 1.3. Pravilo o predznaku

6. Svaki iznos kojim se povećava vrijednost pokazatelja, imovine, obveza ili izloženosti iskazuje se kao pozitivna vrijednost. Svaki iznos kojim se umanjuje vrijednost pokazatelja, imovine, obveza ili izloženosti iskazuje se kao negativna vrijednost. Ako oznaci stavke prethodi negativan predznak (–), za tu se stavku ne iskazuje pozitivna vrijednost.

1. 1.4. Pokrate

7. Za potrebe ovog Priloga Uredba (EU) br. 575/2013 Europskog parlamenta i Vijeća[[1]](#footnote-2) naziva se „CRR”, dok se Direktiva 2013/36/EU Europskog parlamenta i Vijeća[[2]](#footnote-3) naziva „CRD”.



## DIO II.: UPUTE ZA OBRAZAC

1. 1. Opće napomene

8. Obrazac je podijeljen u dva odjeljka. Gornji odjeljak o pokazateljima GSV institucija sadržava pokazatelje za utvrđivanje globalnih sistemski važnih institucija kako su definirane u metodologiji koju je razvio Bazelski odbor za nadzor banaka. Donji odjeljak sadržava niz stavki koje su potrebne za izračun relevantnih pokazatelja u skladu s metodologijom definiranom na temelju članka 131. stavka 18. CRD-a.

9. Prema potrebi, informacije iz ovog obrasca usklađuju se s informacijama koje se dostavljaju relevantnim tijelima za potrebe njihova prikupljanja vrijednosti pokazatelja kako je utvrđeno u članku 3. stavku 2. Delegirane uredbe Komisije (EU) br. 1222/2014.

1. 2. Upute za specifične pozicije

|  |  |
| --- | --- |
| Redak | Pravna osnova i upute |
| 0010–0120 | Pokazatelji GSV institucija  Definicija pokazatelja jednaka je definiciji koja se primjenjuje za potrebe utvrđivanja informacija navedenih u Prilogu Delegiranoj uredbi Komisije (EU) br. 1222/2014.  U slučaju promjena metodologije, ista metodologija koja se primjenjuje za utvrđivanje vrijednosti pokazatelja s kraja financijske godine primjenjuje se za potrebe dostavljanja informacija s kraja prvog, drugog i trećeg tromjesečja iste financijske godine.  Pokazatelji koji su mjere toka iskazuju se na kumulativnoj osnovi od početka kalendarske ili financijske godine, prema potrebi. |
| 0010 | Međudržavna potraživanja |
| 0020 | Međudržavne obveze |
| 0030 | Ukupne izloženosti (omjer financijske poluge) |
| 0040 | Imovina unutar financijskog sustava |
| 0050 | Obveze unutar financijskog sustava |
| 0060 | Vrijednosni papiri u optjecaju |
| 0070 | Imovina pod skrbništvom |
| 0080 | Platni promet |
| 0090 | Transakcije koje proizlaze iz pružanja usluga provedbe ponude odnosno prodaje na tržištima dužničkih i vlasničkih instrumenata |
| 0100 | Obujam trgovanja |
| 0110 | Zamišljeni iznos OTC izvedenica |
| 0120 | Imovina 3. stupnja |
| 0130 | Vrijednosni papiri namijenjeni trgovanju i raspoloživi za prodaju |
| 0140–0170 | Stavke u kojima se europska bankovna unija smatra jednom jurisdikcijom  Za potrebe utvrđivanja stavki navedenih u nastavku i u nedostatku specifikacija u uputama u nastavku, definicije i primijenjeni pojmovi usklađuju se, koliko je to moguće, s definicijama i pojmovima definiranima u Smjernicama za izradu međunarodne bankovne statistike BIS-a.  Odstupajući od toga, aktivnosti subjekata koji izvješćuju u državama članicama sudionicama iz članka 4. Uredbe (EU) br. 806/2014 Europskog parlamenta i Vijeća[[3]](#footnote-4) nisu uključene, tj. države članice sudionice smatraju se jednom jurisdikcijom. |
| 0140 | Ukupna inozemna potraživanja na temelju krajnjeg rizika  Ukupna inozemna potraživanja zbroj su prekograničnih potraživanja i lokalnih potraživanja inozemnih povezanih društava u lokalnoj ili stranoj valuti. Potraživanja iz pozicija u ugovorima s izvedenicama nisu uključena. „Potraživanja”, „prekogranična potraživanja”, „lokalna potraživanja inozemnih povezanih društava u stranoj i lokalnoj valuti” imaju jednako značenje kako je definirano u Smjernicama za izradu međunarodne bankovne statistike BIS-a.  „Na temelju krajnjeg rizika” znači da se za potrebe utvrđivanja je li potraživanje prekogranično ili lokalno pozicija dodjeljuje trećoj strani koja se ugovorno obvezala preuzeti dugove ili obveze primarne druge ugovorne strane ako ta strana ne ispuni obveze, ako takva treća strana postoji. Ta dodjela provodi se u skladu s odredbama o prijenosu rizika iz Smjernica za izradu međunarodne bankovne statistike BIS-a. |
| 0150 | Inozemna potraživanja povezana s izvedenicama na temelju krajnjeg rizika  Pozitivna fer vrijednost svih potraživanja povezanih s izvedenicama koja su prekogranična potraživanja ili lokalna potraživanja inozemnih povezanih društava u lokalnoj ili stranoj valuti.  Izvedenice uključuju forvarde, ugovore o razmjeni i opcije povezane s inozemnim valutama, kamatama, vlasničkim instrumentima, robom i kreditnim instrumentima. To uključuje kupljene kreditne izvedenice koje štite ili poništavaju prodanu kreditnu zaštitu ili koje se drže radi trgovanja.  U slučaju takvih kupljenih kreditnih izvedenica vrijednost im ne smije biti ograničena na vrijednost neposrednog potraživanja koje je kupljeno za jamstvo.  Pozitivne fer vrijednosti ugovora o izvedenicama mogu se poništiti negativnim fer vrijednostima samo ako su pozicije izvršene s istom drugom ugovornom stranom na temelju pravno izvršivog sporazuma o netiranju. Samo skupovi za netiranje s pozitivnom vrijednosti uključuju se u ovu stavku.  Potraživanja povezana s izvedenicama iskazuju se bez umanjenja za gotovinski kolateral.  Za potrebe iskazivanja informacija na temelju krajnjeg rizika primjenjuje se sljedeće:   1. Ako krajnji rizik snosi druga ugovorna strana, izvedenica se smatra inozemnom ako druga ugovorna strana nije u matičnoj jurisdikciji subjekata koji izvješćuju. 2. Ako krajnji rizik snosi davatelj jamstva, izvedenica se smatra inozemnom ako davatelj jamstva nije u matičnoj jurisdikciji subjekata koji izvješćuju. |
| 0160 | Inozemne obveze na temelju neposrednog rizika, uključujući izvedenice  Inozemne obveze, uključujući izvedenice, zbroj su inozemnih obveza i inozemnih obveza koje proizlaze iz izvedenica. Iz ove stavke isključuju se obveze s naslova vrijednosnih papira koji su financijska imovina kojom se trguje i koje je izdala institucija koja izvješćuje.  Definicija izvedenica jednaka je onoj koja se primjenjuje za redak 0140.  Negativne fer vrijednosti ugovora o izvedenicama mogu se poništiti pozitivnim fer vrijednostima samo ako su pozicije izvršene s istom drugom ugovornom stranom na temelju pravno izvršivog sporazuma o netiranju. Obveze koje proizlaze iz izvedenica iskazuju se uključujući kolateral (gotovinski i negotovinski).  „Na temelju neposrednog rizika” znači da se za potrebe utvrđivanja je li potraživanje prekogranično ili lokalno pozicija raspoređuje izravnoj drugoj ugovornoj strani ugovora. |
| 0170 | od čega: inozemne obveze koje proizlaze iz izvedenica na temelju neposrednog rizika  Podskup retka 0160 koji su obveze koje proizlaze iz izvedenica |

1. Uredba (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (SL L 176, 27.6.2013., str. 1.). [↑](#footnote-ref-2)
2. Direktiva 2013/36/EU Europskog parlamenta i Vijeća od 26. lipnja 2013. o pristupanju djelatnosti kreditnih institucija i bonitetnom nadzoru nad kreditnim institucijama i investicijskim društvima, izmjeni Direktive 2002/87/EZ te stavljanju izvan snage direktiva 2006/48/EZ i 2006/49/EZ (SL L 176, 27.6.2013., str. 338.). [↑](#footnote-ref-3)
3. Uredba (EU) br. 806/2014 Europskog parlamenta i Vijeća od 15. srpnja 2014. o utvrđivanju jedinstvenih pravila i jedinstvenog postupka za sanaciju kreditnih institucija i određenih investicijskih društava u okviru jedinstvenog sanacijskog mehanizma i jedinstvenog fonda za sanaciju te o izmjeni Uredbe (EU) br. 1093/2010 (SL L 225, 30.7.2014., str. 1.). [↑](#footnote-ref-4)