ANNESS XXI

**STRUZZJONIJIET GĦAR-RAPPURTAR DWAR IL-KONĊENTRAZZJONI TAL-KAPAĊITÀ TAL-KONTROBILANĊ**

1. Sabiex jiġbru informazzjoni dwar il-konċentrazzjoni tal-kapaċità tal-kontrobilanċ tal-istituzzjonijiet li jirrapportaw b’referenza għall-għaxar l-ikbar detenturi ta’ assi jew linji ta’ likwidità mogħtija lill-istituzzjoni għal dan l-għan fil-formola C 71.00, l-istituzzjonijiet għandhom japplikaw l-istruzzjonijiet li hawn f’dan l-Anness.

2. Meta l-emittent jew il-kontroparti tkun assenjata lil aktar minn tip ta' prodott wieħed, munita jew skala tal-kwalità kreditizja, l-ammont totali għandu jiġi rrappurtat. It-tip ta’ prodott, il-munita jew il-kwalità tal-kreditu li jiġu rrappurtati għandhom ikunu dawk li huma rilevanti għall-akbar proporzjon tal-konċentrazzjoni tal-kapaċità tal-kontrobilanċ.

3. Il-kapaċità ta’ kontrobilanċ f’C71.00 għandha tkun l-istess bħal dik f’C66.01 bil-kwalifika li l-assi rrapportati bħala kapaċità ta’ kontrobilanċ għall-fini ta’ C71.00 ma għandhomx ikunu aggravati biex ikunu disponibbli għall-istituzzjoni biex tibdilhom fi flus kontanti fid-data ta’ referenza tar-rapportar.

4. Għall-kalkolu tal-konċentrazzjonijiet għall-fini tal-formola ta’ rapportar C 71.00 skont il-munita sinifikanti, l-istituzzjonijiet għandhom jużaw il-konċentrazzjonijiet fil-muniti kollha.

5. Meta emittent jew kontroparti tappartjeni għal diversi gruppi ta’ klijenti konnessi, hija għandha tiġi rappurtata darba biss fil-grupp bl-ogħla konċentrazzjoni tal-kapaċità ta’ kontrobilanċ.

6. Għajr għar-ringiela 120, il-konċentrazzjoni tal-kapaċità ta’ kontrobilanċ ma’ bank ċentrali bħala l-emittent jew il-kontroparti ma għandhiex tiġi rrappurtata f’din il-formola. F’każ li istituzzjoni jkollha assi pożizzjonati minn qabel f’bank ċentrali għal operazzjonijiet standard ta’ likwidità u sal-punt li dawn l-assi jaqgħu taħt l-ikbar għaxar emittenti jew kontropartijiet ta’ kapaċità ta’ kontrabilanċ mhux aggravati, l-istituzzjoni għandha tirrapporta l-emittent oriġinali u t-tip oriġinali ta’ prodott.

|  |  |
| --- | --- |
| Kolonna | Referenzi legali u struzzjonijiet |
| 010 | **Isem l-emittent**  L-isem tal-ikbar għaxar emittenti ta’ assi mhux aggravati jew kontropartijiet ta’ linji ta’ likwidità impenjati mhux prelevati mogħtija lill-istituzzjoni għandhom jiġu rreġistrati fil-kolonna 010 f’ordni dekrexxenti. L-ikbar entrata tiġi rreġistrata f’1.01, it-tieni fl-entrata linja 1.02, eċċ. L-emittenti u l-kontropartijiet li jifformaw grupp ta’ klijenti konnessi jiġu rappurtati bħala konċentrazzjoni waħda  Isem l-emittent jew il-kontroparti rreġistrat ikun l-isem sħiħ tal-entità legali li ħarġet l-assi jew li tat il-linji ta’ likwidità, inklużi kwalunkwe referenza għat-tip ta’ kumpanija f'konformità mal-liġi nazzjonali dwar il-kumpaniji. |
| 020 | Kodiċi LEI  Il-kodiċi tal-identifikatur ta’ entità ġuridika tal-kontroparti. |
| 030 | **Settur tal-emittent**  Settur wieħed għandu jiġi allokat lil kull emittent jew kontroparti fuq il-bażi ta’ klassijiet tas-settur ekonomiku FINREP:  (i) Gvernijiet Ġenerali; (ii) Istituzzjonijiet ta' kreditu; (iii) Korporazzjonijiet finanzjarji oħrajn; (iv) Korporazzjonijiet mhux finanzjarji; (v) Unitajiet domestiċi.  Għal gruppi ta’ klijenti konnessi, ma għandu jiġi rrapportat l-ebda settur. |
| 040 | **Residenza tal-Emittent**  Għandu jintuża l-kodiċi ISO 3166-1-alpha-2 tal-pajjiż ta’ inkorporazzjoni tal-emittent jew tal-kontroparti, inklużi kodiċijiet pseudo-ISO għal organizzazzjonijiet internazzjonali, disponibbli fl-aħħar edizzjoni ta’ “Vademecum tal-Bilanċ tal-Pagamenti” tal-Eurostat.  Għal gruppi ta’ klijenti konnessi, ma għandux jiġi rrapportat pajjiż. |
| 050 | **Tip ta' Prodott**  L-Emittenti/il-Kontropartijiet irreġistrati fil-kolonna 010 għandhom jiġu assenjati tip ta’ prodott korrispondenti għall-prodott li jkunu miżmuma fih l-assi jew il-faċilità ta' likwidità għal-lest tkun ġiet riċevuta, bl-użu tal-kodiċijiet li ġejjin indikati b’tipa grassa:   * **SrB** ( Bond Privileġġjat); * **SubB** (Bond Subordinat ); * **CP** (Karta kummerċjali); * **CB** (Bonds Koperti); * **US** (titoli UCITS, jiġifieri strumenti finanzjarji li jirrappreżentaw sehem jew titolu maħruġ minn Impriża ta’ Investimenti Kollettivi f’titoli trasferibbli) * **ABS** (Titolu abbażi ta’ assi); * **CrCl** (Pretensjoni ta’ Kreditu); * **Eq** (Ekwità); * **Deheb** (jekk deheb fiżiku, li jista’ jiġi ttrattat bħala kontroparti waħda) * **LiqL** (Linja ta’ likwidità impenjata mhux prelevata mogħtija lill-istituzzjoni) * **OPT** (tip ta’ prodott ieħor) |
| 060 | **Munita**  L-emittent jew il-kontropartijiet irreġistrati fil-kolonna 010 għandhom jiġu assenjati kodiċi ISO tal-munita fil-kolonna 060 li jikkorrispondi mad-denominazzjoni tal-assi riċevut jew mal-linji ta’ likwidità impenjati mhux prelevati mogħtija lill-istituzzjoni. Għandu jiġi rrapportat il-kodiċi tal-unità tal-munita magħmul minn tliet ittri skont ISO 4217.  Meta linja b’għadd ta’ muniti tkun parti minn konċentrazzjoni f’kapaċità ta’ kontrobilanċ, il-linja għandha tiġi magħduda fil-munita li hija predominanti fil-bqija tal-konċentrazzjoni. Fir-rigward ir-rapportar separat f’muniti sinifikanti kif speċifikat fl-Artikolu 415(2) tar-Regolament (UE) Nru 575/2013, l-istituzzjonijiet għandhom jagħmlu valutazzjoni tal-munita li fiha x’aktars li jseħħ il-fluss u għandhom jirrappurtaw l-entrata f’dik il-munita sinifikanti biss, f’konformità mal-istruzzjonijiet dwar ir-rapportar separat ta’ muniti sinifikanti fl-LCR, f’konformità mar-Regolament (UE) 2016/322. |
| 070 | **Klassi tal-kwalità tal-kreditu**  L-iskala tal-kwalità tal-kreditu xierqa għandha tiġi assenjata skont ir-Regolament (UE) Nru 575/2013, li għandu jkun l-istess bħal dak tal-entrati rrappurtati fl-iskala ta’ maturità. Meta ma jkunx hemm klassifikazzjoni, l-iskala ta’ “mhux-klassfikat” għandha tiġi assenjata. |
| 080 | **Valur/nominali MtM**  Il-valur tas-suq jew valur ġust tal-assi, jew, jekk applikabbli, il-valur nominali tal-linja ta’ likwidità mhux prelevata mogħtija lill-istituzzjoni. |
| 090 | **Valur tal-kollateral eliġibbli għall-bank ċentrali**  Il-valur tal-kollateral skont ir-regoli tal-bank ċentrali għal faċilitajiet permanenti ta’ assi speċifiċi.  Għal assi denominati f’munita inkluża fir-Regolament (UE) 2015/233 bħala munita b’eliġibbiltà għall-bank ċentrali ristretta ferm, l-istituzzjonijiet għandhom iħallu din il-kaxxa vojta. |