ANNESS XXVII

**STRUZZJONIJIET TA’ RAPPURTAR GĦALL-FINI TAL-IDENTIFIKAZZJONI U L-ASSENJAZZJONI TAR-RATI TAL-BAFER TAL-G-SII**

Werrej

[PARTI I: ISTRUZZJONIJIET ĠENERALI 2](#_Toc58579866)

[1.1 1. Struttura u konvenzjonijiet 2](#_Toc58579867)

[2.1 1.1. Struttura 2](#_Toc58579868)

[3.1 1.2. Konvenzjoni tan-numerazzjoni 2](#_Toc58579869)

[4.1 1.3. Konvenzjoni tas-sinjal 2](#_Toc58579870)

[5.1 1.4. Abbrevjazzjonijiet 2](#_Toc58579871)

[PARTI II: L-ISTRUZZJONIJIET RELATATI MAL-FORMOLI 4](#_Toc58579872)

[6.1 1. Remarki ġenerali 4](#_Toc58579873)

[7.1 2. Struzzjonijiet dwar pożizzjonijiet speċifiċi 4](#_Toc58579874)

## PARTI I: ISTRUZZJONIJIET ĠENERALI

1. 1. Struttura u konvenzjonijiet
2. 1.1. Struttura

1. Dan il-qafas jikkonsisti f’formola waħda li tiġbor informazzjoni dwar l-indikaturi tal-importanza sistemika globali u entrati partikolari meħtieġa għall-applikazzjoni tal-metodoloġija tal-UE għall-identifikazzjoni ta’ istituzzjonijiet globali sistemikament importanti (G-SIIs) u l-assenjazzjoni tar-rati tal-bafer tal-G-SII korrispondenti.

1. 1.2. Konvenzjoni tan-numerazzjoni

2. Id-dokument isegwi l-konvenzjoni tat-tikkettar stabbilita fil-punti 3 sa 5, meta ssir referenza għall-kolonni, ir-ringieli u ċ-ċelloli tal-formoli. Dawk il-kodiċijiet numeriċi jintużaw b’mod estensiv fir-regoli ta’ validazzjoni.

3. In-notazzjoni ġenerali li ġejja tiġi segwita fl-istruzzjonijiet: {Formola; Ringiela; Kolonna}.

4. Fil-każ ta’ referenzi ġo formola, li fihom jintużaw biss punti ta’ *data* minn dik il-formola, in-notazzjonijiet ma jirreferux għal formola: {Ringiela; Kolonna}. Fil-każ ta’ formoli b’kolonna waħda biss, issir referenza għar-ringieli biss {Formola; Ringiela}.

5. Sinjal ta’ asterisk jintuża biex jesprimi li r-referenza taqbad ir-ringieli jew il-kolonni speċifikati qabel.

1. 1.3. Konvenzjoni tas-sinjal

6. Kwalunkwe ammont li jżid il-valur tal-indikatur, tal-assi, tal-obbligazzjonijiet jew tal-iskoperturi għandu jiġi rrapportat bħala ċifra pożittiva. Kwalunkwe ammont li jnaqqas il-valur tal-indikatur, tal-assi, tal-obbligazzjonijiet jew tal-iskoperturi għandu jiġi rrapportat bħala ċifra negattiva. Meta jkun hemm sinjal negattiv (-) qabel it-tikketta ta’ entrata, ikun mistenni li ma tiġix rrapportata ċifra pożittiva għal dik l-entrata.

1. 1.4. Abbrevjazzjonijiet

7. Għall-finijiet ta’ dan l-Anness, ir-Regolament (UE) Nru 575/2013 tal-Parlament Ewropew u tal-Kunsill[[1]](#footnote-2) jissejjaħ is-“CRR” u d-Direttiva 2013/36/UE tal-Parlament Ewropew u tal-Kunsill[[2]](#footnote-3) tissejjaħ is-“CRD”.



## PARTI II: L-ISTRUZZJONIJIET RELATATI MAL-FORMOLI

1. 1. Remarki ġenerali

8. Il-formola hija maqsuma f’żewġ taqsimiet. It-taqsima ta’ fuq dwar l-indikaturi tal-G-SII tinkludi l-indikaturi għall-identifikazzjoni tal-istituzzjonijiet globali sistematikament importanti kif definit fil-metodoloġija żviluppata mill-Kumitat ta’ Basel dwar is-Superviżjoni Bankarja. It-taqsima t’isfel fiha għadd ta’ entrati meħtieġa biex jiġu kkalkulati l-indikaturi rilevanti skont il-metodoloġija definita abbażi tal-Artikolu 131(18) tas-CRD.

9. Meta rilevanti, l-informazzjoni pprovduta f’din il-formola għandha tkun konsistenti mal-informazzjoni pprovduta lill-awtoritajiet rilevanti għall-finijiet tal-ġbir tal-valuri tal-indikatur mill-awtoritajiet rilevanti kif stabbilit fl-Artikolu 3(2) tar-Regolament Delegat tal-Kummissjoni (UE) Nru 1222/2014.

1. 2. Struzzjonijiet dwar pożizzjonijiet speċifiċi

|  |  |
| --- | --- |
| Ringiela | Referenzi legali u struzzjonijiet |
| 0010 – 0120 | Indikaturi tal-G-SII  Id-definizzjoni tal-indikaturi għandha tkun l-istess bħad-definizzjoni applikata għall-finijiet tad-determinazzjoni tal-informazzjoni elenkata fl-Anness tar-Regolament Delegat tal-Kummissjoni (UE) Nru 1222/2014.  F’każ ta’ bidliet fil-metodoloġija, l-istess metodoloġija applikabbli għad-determinazzjoni tal-valuri tal-indikaturi minn tmiem is-sena finanzjarja għandha tintuża għall-finijiet tar-rapportar tal-informazzjoni sa tmiem l-ewwel, it-tieni u t-tielet trimestru ta’ dik l-istess sena finanzjarja.  L-indikaturi li huma kejl ta’ flussi għandhom jiġu rrapportati fuq bażi kumulattiva mill-bidu tas-sena kalendarja jew finanzjarja, kif applikabbli. |
| 0010 | Pretensjonijiet transġuriżdizzjonali |
| 0020 | Obbligazzjonijiet transġuriżdizzjonali |
| 0030 | Skoperturi totali (proporzjon ta’ ingranaġġ) |
| 0040 | Assi Intrasistema Finanzjarja |
| 0050 | Obbligazzjonijiet Intrasistema Finanzjarja |
| 0060 | Titoli Pendenti |
| 0070 | Assi taħt Kustodja |
| 0080 | Attività ta’ pagamenti |
| 0090 | Tranżazzjonijiet sottoskritti fis-swieq tad-dejn u tal-ekwità |
| 0100 | Volum ta’ negozjar |
| 0110 | Ammont nozzjonali ta’ derivattivi OTC |
| 0120 | Assi tal-livell 3 |
| 0130 | Negozjar u titoli disponibbli għall-bejgħ |
| 0140 – 0170 | Entrata li jqisu l-Unjoni Bankarja Ewropea bħala ġurisdizzjoni unika  Għall-finijiet tad-determinazzjoni tal-entrati speċifikati hawn taħt u fin-nuqqas ta’ speċifikazzjonijiet fl-istruzzjonijiet ta’ hawn taħt, id-definizzjonijiet u l-kunċetti applikati għandhom jiġu allinjati, sa fejn ikun possibbli, mad-definizzjonijiet u mal-kunċetti definiti fil-Linji Gwida għar-rapportar tal-istatistika bankarja internazzjonali tal-BIS.  B’deroga minn dan, l-attivitajiet tal-entitajiet tar-rapportar fl-Istati Membri parteċipanti kollha kif imsemmi fl-Artikolu 4 tar-Regolament (UE) Nru 806/2014 tal-Parlament Ewropew u tal-Kunsill[[3]](#footnote-4) għandhom jiġu esklużi, jiġifieri l-Istati Membri Parteċipanti għandhom jitqiesu bħala ġurisdizzjoni unika. |
| 0140 | Pretensjonijiet barranin totali fuq bażi tar-riskju aħħari  Il-pretensjonijiet barranin totali għandhom ikunu s-somma tal-pretensjonijiet transfruntiera u tal-pretensjonijiet lokali ta’ affiljati barranin f’munita lokali jew barranija. Il-pretensjonijiet minn pożizzjonijiet f’kuntratti tad-derivattivi għandhom jiġu esklużi. “Pretensjonijiet”, “pretensjonijiet transfruntiera”, “pretensjonijiet lokali ta’ affiljati barranin f’munita barranija u lokali” għandu jkollhom l-istess tifsira kif definit fil-Linji Gwida għar-rapportar tal-istatistika bankarja internazzjonali tal-BIS.  “Fuq bażi ta’ riskju aħħari” tfisser li, għall-finijiet tad-determinazzjoni ta’ jekk pretensjoni tkunx transfruntiera jew lokali, il-pożizzjoni tiġi allokata lil parti terza li tkun ikkuntrattat biex tassumi d-djun jew l-obbligi tal-kontroparti primarja jekk dik il-parti tonqos milli tesegwixxi, meta tali parti terza tkun teżisti. Din l-allokazzjoni għandha ssir skont id-dispożizzjonijiet dwar it-trasferimenti tar-riskju pprovduti fil-Linji Gwida għar-rappurtar tal-istatistika bankarja internazzjonali tal-BIS. |
| 0150 | Pretensjonijiet barranin fuq derivattivi fuq bażi tar-riskju aħħari  Il-valur ġust pożittiv tal-pretensjonijiet kollha fuq derivattivi li huma pretensjonijiet transfruntiera, jew pretensjonijiet lokali ta’ affiljati barranin f’munita lokali jew barranija.  Derivattivi jinkludu forwards, swaps, u opzjonijiet relatati mal-kambju, rata tal-imgħax, ekwità, komodità, u strumenti ta’ kreditu. Dan jinkludi derivattivi ta’ kreditu mixtrija li jiħħeġġjaw jew ipaċu l-protezzjoni tal-kreditu mibjugħa jew miżmuma għal skopijiet ta’ negozjar.  Fil-każ ta’ tali derivattivi ta’ kreditu mixtrija, il-valur tagħhom ma għandux ikun limitat għall-valur tal-pretensjoni immedjata li tkun inxtrat biex tiggarantixxi.  Il-valuri ġusti pożittivi tal-kuntratti tad-derivattivi jistgħu jiġu paċuti b’valuri ġusti negattivi biss jekk il-pożizzjonijiet ikunu ġew eżegwiti mal-istess kontroparti skont ftehim ta’ netting legalment infurzabbli. F’din l-entrata għandhom jiġu inklużi biss settijiet tan-netting b’valur pożittiv.  Il-pretensjonijiet tad-derivattivi għandhom jiġu rrapportati gross b’kwalunkwe kollateral fi flus.  Għall-finijiet tar-rapportar ta’ informazzjoni fuq bażi tar-riskju aħħari, għandu japplika dan li ġej:   1. Meta r-riskju aħħari jkun tal-kontroparti, derivattiv jitqies barrani jekk il-kontroparti ma tkunx fil-ġurisdizzjoni tad-domiċilju tal-entitajiet tar-rapportar. 2. Meta r-riskju finali jkun tal-garanti, derivattiv jitqies barrani jekk il-garanti ma jkunx fil-ġurisdizzjoni tad-domiċilju tal-entitajiet tar-rapportar. |
| 0160 | Obbligazzjonijiet barranin fuq bażi ta’ riskju immedjat, inklużi derivattivi  Obbligazzjonijiet barranin, inklużi derivattivi, għandhom ikunu s-somma tal-obbligazzjonijiet barranin u tal-obbligazzjonijiet barranin li jirriżultaw minn derivattivi. Obbligazzjonijiet ta’ titoli li huma assi finanzjarji negozjabbli maħruġa mill-istituzzjoni tar-rappurtar għandhom jiġu esklużi minn din l-entrata.  Id-definizzjoni ta’ derivattivi għandha tkun l-istess bħal dik applikata għar-ringiela 0140.  Il-valuri ġusti negattivi tal-kuntratti tad-derivattivi jistgħu jiġu paċuti b’valuri ġusti pożittivi biss jekk il-pożizzjonijiet ikunu ġew eżegwiti mal-istess kontroparti skont ftehim ta’ netting legalment infurzabbli. Obbligazzjonijiet minn derivattivi għandhom jiġu rrapportati gross bi kwalunkwe kollateral (flus u mhux flus).  “Fuq bażi ta’ riskju immedjat” għandha tfisser li, għall-finijiet tad-determinazzjoni ta’ jekk pretensjoni tkunx transfruntiera jew lokali, il-pożizzjoni tiġi allokata lill-kontroparti diretta tal-kuntratt. |
| 0170 | li minnhom: Obbligazzjonijiet barranin fuq derivattivi fuq bażi tar-riskju immedjat  Subsett tar-ringiela 0160 li huma obbligazzjonijiet minn derivattivi |

1. Ir-Regolament (UE) 575/2013 tal-Parlament Ewropew u tal-Kunsill tas-26 ta’ Ġunju 2013 dwar ir-rekwiżiti prudenzjali għall-istituzzjonijiet ta' kreditu u d-ditti tal-investiment u li jemenda r-Regolament (UE) Nru 648/2012 (ĠU L 176, 27.6.2013, p. 1). [↑](#footnote-ref-2)
2. Id-Direttiva 2013/36/UE tal-Parlament Ewropew u tal-Kunsill tas-26 ta’ Ġunju 2013 dwar l-aċċess għall-attività tal-istituzzjonijiet ta' kreditu u s-superviżjoni prudenzjali tal-istituzzjonijiet ta’ kreditu u tad-ditti tal-investiment, li temenda d-Direttiva 2002/87/KE u li tħassar id-Direttivi 2006/48/KE u 2006/49/KE (ĠU L 176 27.6.2013, p. 338). [↑](#footnote-ref-3)
3. Ir-Regolament (UE) Nru 806/2014 tal-Parlament Ewropew u tal-Kunsill tal-15 ta' Lulju 2014 li jistabbilixxi regoli uniformi u proċedura uniformi għar-riżoluzzjoni tal-istituzzjonijiet ta' kreditu u ċerti ditti tal-investiment fil-qafas ta' Mekkaniżmu Uniku ta' Riżoluzzjoni u Fond Uniku għar-Riżoluzzjoni u li jemenda r-Regolament (UE) Nru 1093/2010 (ĠU L 225, 30.7.2014, p. 1). [↑](#footnote-ref-4)