**Príloha XV**

**Pravidlá validácie**

Údajové položky stanovené v prílohách k tomuto nariadeniu musia podliehať pravidlám validácie, aby sa zabezpečila kvalita a konzistentnosť údajov.

Pravidlá validácie musia spĺňať tieto kritériá:

a) musia v nich byť vymedzené logické vzťahy medzi príslušnými údajovými bodmi;

b) musia obsahovať filtre a predpoklady, na základe ktorých je definovaný súbor údajov, na ktorý sa pravidlo validácie vzťahuje;

c) musí sa nimi kontrolovať konzistentnosť vykazovaných údajov;

d) musí sa nimi kontrolovať správnosť vykazovaných údajov;

e) musia v nich byť stanovené prednastavené hodnoty, ktoré sa použijú vtedy, keď príslušné informácie neboli vykázané.