ПРИЛОЖЕНИЕ XXIII

**УКАЗАНИЯ ЗА ДОКЛАДВАНЕ НА ПАДЕЖНАТА СТЪЛБИЦА**

[**ЧАСТ I: ОБЩИ УКАЗАНИЯ** 2](#_Toc58521139)

[**ЧАСТ II: УКАЗАНИЯ ОТНОСНО КОНКРЕТНИ РЕДОВЕ** 5](#_Toc58521140)

**ЧАСТ I: ОБЩИ УКАЗАНИЯ**

1. Институциите прилагат указанията от настоящото приложение, за да отразят в образеца от приложение XXII падежните несъответствия по своите дейности („падежна стълбица“) .

2. Като инструмент за наблюдение, падежната стълбица обхваща договорните потоци и условните изходящи потоци. Договорните потоци, които са резултат от правно обвързващи споразумения, и остатъчният срок до падежа от датата на докладване се докладват съгласно разпоредбите на тези правни споразумения.

3. Институциите не отчитат двойно входящите потоци.

4. В колоната „Начални запаси“ се докладват запасите по позициите към датата на докладване.

5. Попълват се само празните бели полета на образеца от приложение XXII.

6. Разделът от образец „Падежна стълбица“, озаглавен „Изходящи и входящи потоци“, обхваща бъдещите договорни парични потоци от всички балансови и задбалансови позиции. Докладват се само изходящите и входящите потоци по действащите към датата на докладване договори.

7. В раздела от образец „Падежна стълбица“, озаглавен „Капацитет за генериране на ликвидност“, се посочват запасите от свободни от тежести активи или други източници на финансиране, които към датата на докладване са юридически и фактически на разположение на институцията за покриване на потенциалния недостиг по договорите. Докладват се само изходящите и входящите потоци по съществуващите към датата на докладване договори.

8. Изходящите и входящите парични потоци в съответните раздели „Изходящи потоци“ и „Входящи потоци“ се докладват на брутна основа с положителен знак. Сумите, които трябва да бъдат платени и получени, се докладват съответно в раздели „Изходящи потоци“ и „Входящи потоци“.

9. В раздела от образец „Падежна стълбица“, озаглавен „Капацитет за генериране на ликвидност“, изходящите и входящите потоци се докладват на нетна основа — с положителен знак, ако потокът е входящ, и с отрицателен знак, ако потокът е изходящ. За паричните потоци се докладват дължимите суми. Потоците от ценни книжа се докладват по текуща пазарна стойност. Потоците, произтичащи по кредитни линии и линии за ликвидност, се докладват по наличните договорни суми.

10. Договорните потоци се разпределят в двадесет и двата времеви интервала според техния остатъчен срок до падежа, като под дни се разбира календарни дни.

11. Докладват се всички договорни потоци, включително всички съществени парични потоци от нефинансови дейности като данъци, премии, дивиденти и наеми.

12. При определяне на договорните срокове до падеж на потоците институциите следват консервативен подход, като за целта осигуряват спазването на всички посочени по-долу изисквания:

a) при наличието на опция за отложено плащане или получаване на авансово плащане се счита, че опцията ще бъде упражнена така, че да доведе до авансови изходящи потоци или отложени входящи потоци за институцията;

б) когато опцията, водеща до авансови изходящи потоци от институцията, може да бъде упражнена единствено по преценка на институцията, се счита, че тя ще бъде упражнена само когато съществуват пазарни очаквания, че институцията ще направи това. Счита се, че опцията няма да бъде упражнена, когато това би довело до авансови входящи потоци към институцията или отложени изходящи потоци от институцията. Всеки изходящ паричен поток, който би бил договорно задействан от този входящ поток — както при финансиране чрез посредник — се докладва на същата дата, както входящия поток;

в) всички безсрочни влогове или влогове без договорен падеж се докладват като „овърнайт“ в колона 020;

г) счита се, че падежът на отворените репо сделки, обратните репо сделки и сделките със сходен характер, които във всеки един момент могат да бъдат прекратени от всяка една от страните, настъпва на следващия ден, освен ако срокът на предизвестие е повече от един ден, в който случай те се докладват в съответните времеви интервали според срока на предизвестие;

д) счита се, че падежът на срочните влогове на дребно с възможност за предсрочно теглене настъпва в периода, през който предсрочното теглене на влога няма да доведе до заплащането на такса съгласно член 25, параграф 4, буква б) от Делегиран регламент (ЕС) 2015/61;

е) когато институцията не е в състояние да определи график на минималните договорни плащания за определена позиция или част от нея съгласно правилата, посочени в настоящия параграф, тя докладва позицията или частта от нея в колона 220 — „по-голям от 5 години“.

13. Изходящите и входящите потоци от лихви по всички балансови и задбалансови инструменти се включват в съответните позиции на раздели „Изходящи потоци“ и „Входящи потоци“.

14. При валутните суапове с настъпващ падеж се посочва условната стойност към падежа на кръстосаните валутни суапове, на форуърдните валутни сделки, както и на неуредените валутни спот договори в приложимите времеви интервали от образеца.

15. Паричните потоци от сделки, по които не е извършен сетълмент, се докладват малко преди сетълмента, по съответните редове и интервали.

16. За позициите, по които институцията не осъществява дейност, като например случаите, когато в дадена категория няма влогове, не се попълва нищо.

17. Просрочените позиции и позициите, по отношение на които институцията има основания да очаква неизпълнение, не се докладват.

18. Когато получено обезпечение бъде повторно заложено в сделка, чийто падеж настъпва след този на сделката, по която институцията е получила обезпечението, в раздел „Капацитет за генериране на ликвидност“ се докладва изходящ поток от ценни книжа в размер на справедливата стойност на полученото обезпечение в съответния интервал според срока до падежа на сделката, довела до получаването на обезпечението.

19. Позициите в рамките на групата не засягат отчитането на консолидирана основа.

**ЧАСТ II: УКАЗАНИЯ ОТНОСНО КОНКРЕТНИ РЕДОВЕ**

|  |  |
| --- | --- |
| Ред | Препратки към правни норми и указания |
| **010 до**  **380** | **1 ИЗХОДЯЩИ ПОТОЦИ**  Общият размер на изходящите парични потоци се докладва в следните подкатегории: |
| 010 | **1.1 Задължения, произтичащи от емитирани ценни книжа**  Изходящи парични потоци, произтичащи от емитирани от докладващата институция дългови ценни книжа, т.е. собствени емисии. |
| 020 | **1.1.1 дължими необезпечени облигации**  Докладваната в ред 010 стойност на изходящите парични потоци, произтичащи от емитирани ценни книжа, които са необезпечен дълг, емитиран от докладващата институция към трети страни. |
| 030 | **1.1.2 регламентирани покрити облигации**  Докладваната в ред 010 стойност на изходящите парични потоци, произтичащи от емитирани ценни книжа, които са облигации, удовлетворяващи условията за третиране по член 129, параграф 4 или 5 от Регламент (ЕС) № 575/2013 или член 52, параграф 4 от Директива 2009/65/ЕО. |
| 040 | **1.1.3 дължими секюритизации**  Докладваната в ред 010 стойност на изходящите парични потоци, произтичащи от емитирани ценни книжа, която се отнася за секюритизационни сделки с трети страни по смисъла на член 4, параграф 1, точка 61 от Регламент (ЕС) № 575/2013. |
| 050 | **1.1.4 други**  Докладваната в ред 010 стойност на изходящите парични потоци, произтичащи от емитирани ценни книжа, различни от докладваните в горните подкатегории. |
| 060 | **1.2 Задължения, произтичащи от обезпечени кредитни сделки и сделки, обусловени от капиталовия пазар, обезпечени с:**  Общата стойност на всички изходящи парични потоци, които произтичат от обезпечени кредитни сделки и сделки, обусловени от капиталовия пазар, по смисъла на член 192 от Регламент (ЕС) № 575/2013.  Институциите докладват само паричните потоци. Потоците от ценни книжа, свързани с обезпечени кредитни сделки и сделки, обусловени от капиталовия пазар, се отчитат в раздел „Капацитет за генериране на ликвидност“. |
| 070 | **1.2.1 Ниво 1, търгуеми активи**  Докладваната в ред 070 стойност на изходящите парични потоци, обезпечени с търгуеми активи, които, ако не са служели като обезпечение по конкретната сделка, са щели да удовлетворят изискванията по членове 7, 8 и 10 от Делегиран регламент (ЕС) 2015/61.  Акциите или дяловете в ПКИ в съответствие с член 15 от Делегиран регламент (ЕС) 2015/61, които удовлетворяват условията за активи от ниво 1, се докладват в подкатегориите по-долу според техните базисни активи. |
| 080 | **1.2.1.1 Ниво 1, с изключение на покрити облигации**  Докладваната в ред 070 стойност на изходящите парични потоци, обезпечени с активи, които не са покрити облигации. |
| 090 | **1.2.1.1.1 Ниво 1, централна банка**  Докладваната в ред 080 стойност на изходящите парични потоци, обезпечени с активи, които са вземания от централни банки или са гарантирани от централни банки. |
| 100 | **1.2.1.1.2 Ниво 1 (CQS 1)**  Докладваната в ред 080 стойност на изходящите парични потоци, различни от докладваните в ред 090, които са обезпечени с активи, които представляват вземания или са гарантирани от емитент или гарант с първа степен на кредитно качество, присъдена от одобрена АВКО. |
| 110 | **1.2.1.1.3 Ниво 1 (CQS 2, CQS3)**  Докладваната в ред 080 стойност на изходящите парични потоци, различни от докладваните в ред 090, които са обезпечени с активи, които представляват вземания или са гарантирани от емитент или гарант с втора или трета степен на кредитно качество, присъдена от одобрена АВКО. |
| 120 | **1.2.1.1.4 Ниво 1 (CQS 4+)**  Докладваната в ред 080 стойност на изходящите парични потоци, различни от докладваните в ред 090, които са обезпечени с активи, които представляват вземания или са гарантирани от емитент или гарант с четвърта или по-лоша степен на кредитно качество, присъдена от одобрена АВКО. |
| 130 | **1.2.1.2 Ниво 1, покрити облигации (CQS 1)**  Докладваната в ред 070 стойност на изходящите парични потоци, обезпечени с активи, които са покрити облигации.  По силата на член 10, параграф 1, буква е ) от Делегиран регламент (ЕС) 2015/61 само покритите облигации с първа степен на кредитно качество са допустими като активи от ниво 1. |
| 140 | **1.2.2 Ниво 2А, търгуеми активи**  Докладваната в ред 060 стойност на изходящите парични потоци, обезпечени с търгуеми активи, които, ако не са служели за обезпечение по конкретната сделка, са щели да удовлетворят изискванията по членове 7, 8 и 11 от Делегиран регламент (ЕС) 2015/61.  Акциите или дяловете в ПКИ в съответствие с член 15 от Делегиран регламент (ЕС) 2015/61, които удовлетворяват условията за активи от ниво 2А, се докладват в подкатегориите по-долу според техните базисни активи. |
| 150 | **1.2.2.1 Ниво 2А, корпоративни облигации (CQS 1)**  Докладваната в ред 140 стойност на изходящите парични потоци, обезпечени с корпоративни облигации с първа степен на кредитно качество, присъдена от одобрена АВКО. |
| 160 | **1.2.2.2 Ниво 2А, покрити облигации (CQS1, CQS2)**  Докладваната в ред 140 стойност на изходящите парични потоци, обезпечени с покрити облигации с първа или втора степен на кредитно качество, присъдена от одобрена АВКО. |
| 170 | **1.2.2.3 Ниво 2А, публичен сектор (CQS1, CQS2)**  Докладваната в ред 140 стойност на изходящите парични потоци, обезпечени с активи, които представляват вземания или са гарантирани от централни правителства, централни банки, регионални правителства, местни органи на властта или субекти от публичния сектор.  По силата на член 11, параграф 1, букви а) и б) от Делегиран регламент (ЕС) 2015/61 само активите на публичния сектор с първа или втора степен на кредитно качество са допустими като активи от ниво 2А. |
| 180 | **1.2.3 Ниво 2Б, търгуеми активи**  Докладваната в ред 060 стойност на изходящите парични потоци, обезпечени с търгуеми активи, които, ако не са служели за обезпечение по конкретната сделка, са щели да удовлетворят изискванията по членове 7, 8, 12 и 13 от Делегиран регламент (ЕС) 2015/61.  Акциите или дяловете в ПКИ в съответствие с член 15 от Делегиран регламент (ЕС) 2015/61, които удовлетворяват условията за активи от ниво 2Б, се докладват в подкатегориите по-долу според техните базисни активи. |
| 190 | **1.2.3.1 Ниво 2Б, обезпечени с активи ценни книжа - ABS (CQS 1)**  Докладваната в ред 180 стойност на изходящите парични потоци, обезпечени с ценни книжа, обезпечени с активи, в т.ч. с жилищни ипотеки.  По силата на член 13, параграф 2, буква а) от Делегиран регламент (ЕС) 2015/61 само обезпечените с активи ценни книжа с първа степен на кредитно качество са допустими като активи от ниво 2Б. |
| 200 | **1.2.3.2 Ниво 2Б, покрити облигации (CQS 1-6)**  Докладваната в ред 180 стойност на изходящите парични потоци, обезпечени с покрити облигации. |
| 210 | **1.2.3.3 Ниво 2Б, корпоративни облигации (CQS 1-3)**  Докладваната в ред 180 стойност на изходящите парични потоци, обезпечени с корпоративни дългови ценни книжа. |
| 220 | **1.2.3.4 Ниво 2Б, акции**  Докладваната в ред 180 стойност на изходящите парични потоци, обезпечени с акции. |
| 230 | **1.2.3.5 Ниво 2Б, публичен сектор (CQS 3-5)**  Докладваната в ред 180 стойност на изходящите парични потоци, обезпечени с активи от ниво 2Б, които не са докладвани в редове 190 — 220. |
| 240 | **1.2.4 други търгуеми активи**  Докладваната в ред 060 стойност на изходящите парични потоци, обезпечени с търгуеми активи, които не са докладвани в редове 070, 140 или 180. |
| 250 | **1.2.5 други активи**  Докладваната в ред 060 стойност на изходящите парични потоци, обезпечени с активи, които не са докладвани в редове 070, 140, 180 или 240. |
| 260 | **1.3 Задължения, които не са докладвани в позиция 1.2, произтичащи от получени влогове, с изключение на влоговете, получени като обезпечение**  Изходящите парични потоци, произтичащи от всички получени влогове, с изключение на изходящите потоци, докладвани в ред 060, и влоговете, получени като обезпечение.  Изходящите парични потоци, произтичащи от сделки с деривати, се докладват в ред 350 или 360.  Влоговете се докладват според тяхната възможно най-ранна договорена дата на падеж. Влоговете, които могат да бъдат изтеглени незабавно и без предизвестие („безсрочни влогове“), или влоговете без договорен падеж се докладват в интервал „овърнайт“. |
| 270 | **1.3.1 стабилни влогове на дребно**  Докладваната в ред 260 стойност на изходящите парични потоци, които произтичат от влогове на дребно по смисъла на член 3, точка 8 и член 24 от Делегиран регламент (ЕС) 2015/61. |
| 280 | **1.3.2 други влогове на дребно**  Докладваната в ред 260 стойност на изходящите парични потоци, които произтичат от влогове на дребно по смисъла на член 3, точка 8 от Делегиран регламент (ЕС) 2015/61, различни от докладваните в ред 270. |
| 290 | **1.3.3 оперативни влогове**  Докладваната в ред 260 стойност на изходящите парични потоци, които произтичат от оперативни влогове по смисъла на член 27 от Делегиран регламент (ЕС) 2015/61. |
| 300 | **1.3.4 неоперативни влогове на кредитни институции**  Докладваната в ред 260 стойност на изходящите парични потоци, които произтичат от влогове на кредитни институции, различни от докладваните в ред 290. |
| 310 | **1.3.5 неоперативни влогове на други финансови клиенти**  Докладваната в ред 260 стойност на изходящите парични потоци, които произтичат от влогове на финансови клиенти, различни от докладваните в ред 290 и 300. |
| 320 | **1.3.6 неоперативни влогове на централни банки**  Докладваната в ред 260 стойност на изходящите парични потоци, които произтичат от неоперативни влогове на централни банки. |
| 330 | **1.3.7 неоперативни влогове на нефинансови предприятия**  Докладваната в ред 260 стойност на изходящите парични потоци, които произтичат от неоперативни влогове на нефинансови предприятия. |
| 340 | **1.3.8 неоперативни влогове на други контрагенти**  Докладваната в ред 260 стойност на изходящите парични потоци, които произтичат от депозити, които не са докладвани в редове 270 — 330. |
| 350 | **1.4 Валутни суапове с настъпващ падеж**  Общата стойност на изходящите парични потоци, които произтичат от настъпването на падежа на сделки с валутни суапове, например обмяна на главниците при изтичането на договора. |
| 360 | **1.5 Задължения по деривати, различни от докладваните в позиция 1.4**  Общата стойност на изходящите парични потоци, които произтичат от задължения по договори за деривати, изброени в приложение II към Регламент (ЕС) № 575/2013, с изключение на изходящите потоци, произтичащи от валутни суапове с настъпващ падеж, които се докладват в ред 350.  Общата стойност отразява стойността на сетълментите, в т.ч. неуредените към датата на докладване изисквания за допълване на обезпечението.  Общата стойност е сборът от (1) и (2) в различните времеви интервали, както следва:  (1) Паричните потоци и потоците от ценни книжа, свързани с деривати, за които има сключено споразумение за предоставяне на обезпечение, по силата на което се изисква пълно или подходящо обезпечаване на експозициите на контрагента, се изключват и от двата образеца за падежната стълбица; от образците се изключват всички потоци от парични средства, ценни книжа, парични обезпечения и обезпечения с ценни книжа, свързани с тези деривати. Запасите от парични обезпечения и обезпечения с ценни книжа, които вече са получени или предоставени при обезпечаването на деривати, не се включват в колоната „Запаси“ на раздел 3 на падежната стълбица, обхващащ капацитета за генериране на ликвидност, с изключение на паричните потоци и потоците от ценни книжа в контекста на изискванията за допълване на обезпечението (потоци от парични обезпечения или обезпечения с ценни книжа), които са дължими/подлежат на скорошно плащане, но все още не са уредени. Последните се отразяват по редове 1.5 „изходящи парични потоци от деривати“ и 2.4 „входящи парични потоци от деривати“ за парични обезпечения и в раздел 3 „Капацитет за генериране на ликвидност“ — за обезпеченията с ценни книжа.  (2) За входящите и изходящите парични потоци и входящите и изходящите потоци от ценни книжа, свързани с деривати, за които няма сключено споразумение за предоставяне на обезпечение (или когато се изисква само частично обезпечаване), се прави разграничение между договорите, които включват възможност за избор, и другите договори:  a) потоците, свързани с подобни на опция деривати, се включват само когато цената на упражняване е по-ниска (при кол опция) или по-висока (при пут опция) от пазарната цена (опция „в пари“). Тези потоци се заместват, като се прилагат следните две условия:  i) текущата пазарна стойност или нетната настояща стойност на договора се включва като входящ поток по ред 2.4 на падежната стълбица — „входящи парични потоци от деривати“, към най-късната дата на упражняване на опцията, когато банката има право да упражни опцията;  ii) текущата пазарна стойност или нетната настояща стойност на договора се включва като изходящ поток по ред 1.5 „изходящи парични потоци от деривати“ на падежната стълбица, към най-ранната дата на упражняване на опцията, когато контрагентът на банката има право да упражни опцията;  б) потоците, свързани с други договори, различни от посочените в буква а), се включват, като брутните договорни парични потоци се разпределят в съответните времеви интервали по редове 1.5 „изходящи парични потоци от деривати“ и 2.4 „входящи парични потоци от деривати“, а договорните потоци от ликвидни ценни книжа — в раздел „Капацитета за генериране на ликвидност“ на падежната стълбица, като се използват текущите производни пазарни форуърдни курсове, приложими към датата на докладване, ако сумите все още не са фиксирани. |
| 370 | **1.6 Други изходящи парични потоци**  Общата стойност на всички други изходящи парични потоци, които не са докладвани в редове 010, 060, 260, 350 или 360. Тук не се докладват условните изходящи потоци. |
| 380 | **1.7 Общо изходящи потоци**  Сумата на изходящите потоци, докладвани в редове 010, 060, 260, 350, 360 и 370. |
| **390 — 700** | **2 ВХОДЯЩИ ПОТОЦИ** |
| 390 | **2.1 Вземания по обезпечени кредитни сделки и сделки, обусловени от капиталовия пазар, обезпечени с:**  Общата стойност на входящите парични потоци от обезпечени кредитни сделки и сделки, обусловени от капиталовия пазар, по смисъла на член 192 от Регламент (ЕС) № 575/2013.  Тук се докладват само паричните потоци. Потоците от ценни книжа, свързани с обезпечени кредитни сделки и сделки, обусловени от капиталовия пазар, се докладват в раздел „Капацитет за генериране на ликвидност“. |
| 400 | **2.1.1 Ниво 1, търгуеми активи**  Докладваната в ред 390 стойност на входящите парични потоци, обезпечени с търгуеми активи в съответствие с членове 7, 8 и 10 от Делегиран регламент (ЕС) 2015/61.  Акциите или дяловете в ПКИ в съответствие с член 15 от Делегиран регламент (ЕС) 2015/61, които удовлетворяват условията за активи от ниво 1, се докладват в подкатегориите по-долу според техните базисни активи. |
| 410 | **2.1.1.1 Ниво 1, с изключение на покрити облигации**  Докладваната в ред 400 стойност на входящите парични потоци, обезпечени с активи, които не са покрити облигации. |
| 420 | **2.1.1.1.1 Ниво 1, централна банка**  Докладваната в ред 410 стойност на входящите парични потоци, обезпечени с активи, които представляват вземания от централни банки или такива, гарантирани от централни банки. |
| 430 | **2.1.1.1.2 Ниво 1 (CQS 1)**  Докладваната в ред 410 стойност на входящите парични потоци, различни от докладваните в ред 420, които са обезпечени с активи, които представляват вземания или са гарантирани от емитент или гарант с първа степен на кредитно качество, присъдена от одобрена АВКО. |
| 440 | **2.1.1.1.3 Ниво 1 (CQS 2, CQS3)**  Докладваната в ред 410 стойност на входящите парични потоци, различни от докладваните в ред 420, които са обезпечени с активи, които представляват вземания или са гарантирани от емитент или гарант с втора или трета степен на кредитно качество, присъдена от одобрена АВКО. |
| 450 | **2.1.1.1.4 Ниво 1 (CQS 4+)**  Докладваната в ред 410 стойност на входящите парични потоци, различни от докладваните в ред 420, които са обезпечени с активи, които представляват вземания или са гарантирани от емитент или гарант с четвърта или по-лоша степен на кредитно качество, присъдена от одобрена АВКО. |
| 460 | **2.1.1.2 Ниво 1, покрити облигации (CQS 1)**  Докладваната в ред 400 стойност на входящите парични потоци, обезпечени с активи, които са покрити облигации.  По силата на член 10, параграф 1, буква е ) от Делегиран регламент (ЕС) 2015/61 само покритите облигации с първа степен на кредитно качество са допустими като активи от ниво 1. |
| 470 | **2.1.2 Ниво 2А, търгуеми активи**  Докладваната в ред 390 стойност на входящите парични потоци, обезпечени с търгуеми активи в съответствие с членове 7, 8 и 11 от Делегиран регламент (ЕС) 2015/61.  Акциите или дяловете в ПКИ в съответствие с член 15 от Делегиран регламент (ЕС) 2015/61, които удовлетворяват условията за активи от ниво 2А, се докладват в подкатегориите по-долу според техните базисни активи. |
| 480 | **2.1.2.1 Ниво 2А, корпоративни облигации (CQS 1)**  Докладваната в ред 470 стойност на входящите парични потоци, обезпечени с корпоративни облигации с първа степен на кредитно качество, присъдена от одобрена АВКО. |
| 490 | **2.1.2.2 Ниво 2А, покрити облигации (CQS1, CQS2)**  Докладваната в ред 470 стойност на входящите парични потоци, обезпечени с покрити облигации с първа или втора степен на кредитно качество, присъдена от одобрена АВКО. |
| 500 | **2.1.2.3 Ниво 2А, публичен сектор (CQS1, CQS2)**  Докладваната в ред 470 стойност на входящите парични потоци, обезпечени с активи, които представляват вземания или са гарантирани от централни правителства, централни банки, регионални правителства, местни органи на властта или субекти от публичния сектор.  По силата на член 11, параграф 1, букви а) и б) от Делегиран регламент (ЕС) 2015/61 само активите на публичния сектор с първа или втора степен на кредитно качество са допустими като активи от ниво 2А. |
| 510 | **2.1.3 Ниво 2Б, търгуеми активи**  Докладваната в ред 390 стойност на входящите парични потоци, обезпечени с търгуеми активи в съответствие с членове 7, 8, 12 или 13 от Делегиран регламент (ЕС) 2015/61.  Акциите или дяловете в ПКИ в съответствие с член 15 от Делегиран регламент (ЕС) 2015/61, които удовлетворяват условията за активи от ниво 2Б, се докладват в подкатегориите по-долу според техните базисни активи. |
| 520 | **2.1.3.1 Ниво 2Б, ABS (CQS 1)**  Докладваната в ред 510 стойност на входящите парични потоци, обезпечени с ценни книжа, обезпечени с активи, в т.ч. с жилищни ипотеки. |
| 530 | **2.1.3.2 Ниво 2Б, покрити облигации (CQS 1-6)**  Докладваната в ред 510 стойност на входящите парични потоци, обезпечени с покрити облигации. |
| 540 | **2.1.3.3 Ниво 2Б, корпоративни облигации (CQS 1-3)**  Докладваната в ред 510 стойност на входящите парични потоци, обезпечени с корпоративни дългови ценни книжа. |
| 550 | **2.1.3.4 Ниво 2Б, акции**  Докладваната в ред 510 стойност на входящите парични потоци, обезпечени с акции. |
| 560 | **2.1.3.5 Ниво 2Б, публичен сектор (CQS 3-5)**  Докладваната в ред 510 стойност на входящите парични потоци, обезпечени с активи от ниво 2Б, които не са докладвани в редове 520 — 550. |
| 570 | **2.1.4 други търгуеми активи**  Докладваната в ред 390 стойност на входящите парични потоци, обезпечени с търгуеми активи, които не са докладвани в редове 400, 470 или 510. |
| 580 | **2.1.5 други активи**  Докладваната в ред 390 стойност на входящите парични потоци, обезпечени с активи, които не са докладвани в редове 400, 470, 510 или 570. |
| 590 | **2.2 Вземания, които не са докладвани по позиция 2.1, произтичащи от заеми и аванси, предоставени на:**  Входящите парични потоци от заеми и аванси.  Входящите парични потоци се докладват към последната договорна дата за изплащане. При револвиращите улеснения се допуска, че съществуващият заем ще бъде подновен, а остатъчните салда се третират като улеснения с поето задължение. |
| 600 | **2.2.1 клиенти на дребно**  Докладваната в ред 590 стойност на входящите парични потоци, които произтичат от физически лица или МСП, както е посочено в член 3, точка 8 от Регламент (ЕС) 2015/61. |
| 610 | **2.2.2 нефинансови предприятия**  Докладваната в ред 590 стойност на входящите парични потоци, които произтичат от нефинансови предприятия. |
| 620 | **2.2.3 кредитни институции**  Докладваната в ред 590 стойност на входящите парични потоци, които произтичат от кредитни институции. |
| 630 | **2.2.4 други финансови клиенти**  Докладваната в ред 590 стойност на входящите парични потоци, които произтичат от финансови клиенти, както са определени в член 3, точка 9 от Делегиран регламент (ЕС) 2015/61, различни от докладваните в ред 620. |
| 640 | **2.2.5 централни банки**  Докладваната в ред 590 стойност на входящите парични потоци, които произтичат от централни банки. |
| 650 | **2.2.6 други контрагенти**  Докладваната в ред 590 стойност на входящите парични потоци, които произтичат от контрагенти, които не са посочени в позиции 2.2.1 — 2.2.5. |
| 660 | **2.3 Валутни суапове с настъпващ падеж**  Общата стойност на договорните входящи парични потоци, които произтичат от настъпването на падежа на сделки с валутни суапове, например обмяна на главниците при изтичането на договора.  Посочва се условната стойност към падежа на кръстосаните валутни суапове, както и на валутните спот и форуърд сделки в приложимите времеви интервали от образеца. |
| 670 | **2.4** **Вземания по деривати, различни от докладваните в позиция 2.3**  Общата стойност на договорните входящи парични потоци, които произтичат от вземания по договори за деривати, изброени в приложение II към Регламент (ЕС) № 575/2013, с изключение на входящи потоци, произтичащи от валутни суапове с настъпващ падеж, които се докладват в позиция 2.3.  Общата стойност отразява стойността на сетълментите, в т.ч. неуредените към датата на докладване изисквания за допълване на обезпечението.  Общата стойност е сборът от (1) и (2) в различните времеви интервали, както следва:  1. Паричните потоци и потоците от ценни книжа, свързани с деривати, за които има сключено споразумение за предоставяне на обезпечение, по силата на което се изисква пълно или подходящо обезпечаване на експозициите на контрагента, се изключват от образеца за падежната стълбица, като от образеца се изключват всички потоци от парични средства, ценни книжа, парични обезпечения и обезпечения с ценни книжа, свързани с тези деривати. Запасите от парични обезпечения и обезпечения с ценни книжа, които вече са получени или предоставени при обезпечаването на деривати, не се включват в колоната „Запаси“ на раздел 3 на падежната стълбица, обхващащ капацитета за генериране на ликвидност, с изключение на паричните потоци и потоците от ценни книжа в контекста на изискванията за допълване на обезпечението, които са дължими/подлежат на скорошно плащане, но по които все още не е извършен сетълмент. Последните се отразяват по редове 1.5 „изходящи парични потоци от деривати“ и 2.4 „входящи парични потоци от деривати“ за парични обезпечения и в раздел 3 „Капацитет за генериране на ликвидност“ — за обезпеченията с ценни книжа в падежната стълбица.  2. За входящите и изходящите парични потоци и входящите и изходящите потоци от ценни книжа, свързани с деривати, за които няма сключено споразумение за предоставяне на обезпечение (или когато се изисква само частично обезпечаване), се прави разграничение между договорите, които включват възможност за избор, и другите договори:  a) потоците, свързани с подобни на опция деривати, се включват само когато са „в пари“. Тези потоци се заместват, като се прилагат следните две условия:  i) текущата пазарна стойност или нетната настояща стойност на договора се включва като входящ поток по ред 2.4 „входящи парични потоци от деривати“ на падежната стълбица , към най-късната дата на упражняване на опцията, когато банката има правото да упражни опцията;  ii) текущата пазарна стойност или нетната настояща стойност на договора се включва като изходящ поток по ред 1.5 „изходящи парични потоци от деривати“ на падежната стълбица, към най-ранната дата на упражняване на опцията, когато контрагентът на банката има право да упражни опцията;  б) потоците, свързани с други договори, различни от посочените в буква а), се включват, като брутните договорни парични потоци се разпределят в съответните времеви интервали по редове 1.5 „изходящи парични потоци от деривати“ и 2.4 „входящи парични потоци от деривати“, а договорните потоци от ценни книжа — в раздел „Капацитета за генериране на ликвидност“ на падежната стълбица, като се използват текущите производни пазарни форуърдни курсове, приложими към датата на докладване, ако сумите все още не са фиксирани. |
| 680 | **2.5 Ценни книжа с настъпващ падеж в собствения портфейл**  Стойността на входящите потоци, която се отнася за изплащане на главница по дължими собствени инвестиции под формата на облигации, които са докладвани според техния договорен остатъчен срок до падежа.  Тази позиция включва входящите парични потоци от ценни книжа с настъпващ падеж, докладвани в капацитета за генериране на ликвидност. Следователно, когато падежът на ценна книга настъпи, тя се докладва като изходящ поток от ценни книжа в раздел „Капацитет за генериране на ликвидност“ и следователно като входящ паричен поток тук. |
| 690 | **2.6 Други входящи потоци**  Общата стойност на всички други входящи парични потоци, които не са докладвани в редове 390, 590, 660, 670 или 680.  Условните входящи потоци не се докладват. |
| 700 | **2.7 Общо входящи потоци**  Сборът на входящите потоци, докладвани в редове 390, 590, 660, 670, 680 и 690. |
| 710 | **2.8 Нетен договорен недостиг**  Общите входящи потоци, докладвани в ред 700, минус общите изходящи потоци, докладвани в ред 380. |
| 720 | **2.9 Кумулиран нетен договорен недостиг**  Кумулираният нетен договорен недостиг от датата на докладване до горната граница на съответния времеви интервал. |
| 730 —1080 | **3 КАПАЦИТЕТ ЗА ГЕНЕРИРАНЕ НА ЛИКВИДНОСТ**  В раздел „Капацитет за генериране на ликвидност“ на падежната стълбица се съдържа информация за развитието на държаните от институцията активи с различна степен на ликвидност, сред които търгуеми активи и активи, които са приемливи за централната банка, както и улеснения, отпуснати на институцията съгласно договорно задължение.  При докладването на консолидирана основа на приемливостта за централната банка основна роля играят правилата за приемливост за централната банка, които се прилагат за всяка консолидирана институция в съответната ѝ юрисдикция на учредяване.  Когато капацитетът за генериране на ликвидност се отнася за търгуеми активи, институциите  докладват такива активи, които се търгуват на големи, силно развити и активни репо или парични пазари, характеризиращи се с ниско ниво на концентрация.  Активите, докладвани в колоните за капацитета за генериране на ликвидност, включват само свободни от тежести активи, които са на разположение на институцията, така че тя да може по всяко време да ги преобразува в парични средства с цел отстраняване на недостига по договорите между входящи и изходящи парични потоци в рамките на времевия хоризонт. За тези цели се прилага определението на обременени с тежести активи в съответствие с Делегиран регламент (ЕС) 2015/61 на Комисията. Активите не могат да се използват за осигуряване на кредитни подобрения в рамките на структурирани трансакции, не могат да служат за покриване на оперативни разходи, например наеми и заплати, и трябва да се управляват с ясното и единствено намерение да бъдат използвани като източник на условни средства.  Активите, които институцията е получила като обезпечение в рамките на обратни репо сделки или сделки за финансиране с ценни книжа, могат да се считат за част от капацитета за генериране на ликвидност, ако се държат от институцията, не са повторно заложени и могат да бъдат използване от институцията на законово или договорно основание.  За да се избегне двойното отчитане, когато институцията докладва активи, предварително определени в позиции 3.1 — 3.7, тя не докладва съответните им улеснения в позиция 3.8.  Активите, които отговарят на описанието на даден ред и са на разположение към датата на докладване, се докладват от институциите като начален запас в колона 010.  Колони 020 — 220 съдържат договорните потоци в рамките на капацитета за генериране на ликвидност. Когато дадена институция е сключила репо сделка, активът, който е предоставен по репо сделката, се вписва отново като входящ поток от ценни книжа в падежния интервал, в който настъпва падежът на репо сделката. Съответно изходящият паричен поток, който произтича от репо сделката с настъпващ падеж, се докладва в съответния интервал за изходящи парични потоци в позиция 1.2. Когато дадена институция е сключила обратна репо сделка, активът, който е получен по репо сделката, се вписва отново като изходящ поток от ценни книжа в падежния интервал, в който настъпва падежът на репо сделката. Съответно входящият паричен поток, който произтича от репо сделката с настъпващ падеж, се докладва в съответния интервал за входящи парични потоци в позиция 2.1. Операциите по замяна на обезпечения се докладва в раздел „Капацитет за генериране на ликвидност“ като договорни входящи и изходящи потоци от ценни книжа съгласно съответния падежен интервал, в който настъпва техният падеж.  Изменение на договорната налична сума на кредитни линии и линии за ликвидност, докладвани в позиция 3.8, се докладва като поток в съответния времеви интервал. Освен това, когато дадена институция притежава овърнайт депозит в централна банка, сумата на депозита се докладва като начален запас в позиция 3.2 и като изходящ паричен поток в падежния интервал „овърнайт“ за тази позиция. Произтичащият входящ паричен поток се докладва съответно в позиция 2.2.5.  Ценните книжа с настъпващ падеж се докладват в капацитета за генериране на ликвидност въз основа на техния договорен падеж. Когато настъпи падежът на ценна книга, тя се премахва от категорията на активите, в която е докладвана първоначално, третира се като изходящ поток от ценни книжа и произтичащият входящ паричен поток се докладва в позиция 2.5.  Всички ценни книжа се докладват в съответния интервал по текущи пазарни стойности.  В позиция 3.8 се докладват само договорно наличните суми.  За да се избегне двойно отчитане, входящите парични потоци не се докладват в позиция 3.1 или 3.2 на капацитета за генериране на ликвидност.  Позициите за капацитета за генериране на ликвидност се докладват в следните подкатегории: |
| 730 | **3.1 Монети и банкноти**  Общата стойност на паричните средства, произтичащи от монети и банкноти. |
| 740 | **3.2 Резерви при централна банка с възможност за изтегляне**  Общата стойност на резервите в централни банки, както са посочени в член 10, параграф 1, буква б), подточка iii ) от Делегиран регламент (ЕС) 2015/61, които могат да бъдат изтеглени най-късно на следващия ден.  Тук не се докладват ценните книжа, които представляват вземания от централни банки или вземания, гарантирани от централни банки. |
| 750 | **3.3 Ниво 1, търгуеми активи**  Пазарната стойност на търгуемите активи съгласно членове 7, 8 и 10 от Делегиран регламент (ЕС) 2015/61.  Акциите или дяловете в ПКИ в съответствие с член 15 от Делегиран регламент (ЕС) 2015/61, които удовлетворяват условията за активи от ниво 1, се докладват в подкатегориите по-долу според техните базисни активи. |
| 760 | **3.3.1 Ниво 1, с изключение на покрити облигации**  Докладваната в ред 750 стойност, която не представлява покрити облигации. |
| 770 | **3.3.1.1 Ниво 1, централна банка**  Докладваната в ред 760 стойност, която представлява активи, които са вземания от централни банки или са гарантирани от централни банки. |
| 780 | **3.3.1.2 Ниво 1 (CQS 1)**  Докладваната в ред 760 и различна от докладваната в ред 770 стойност, която представлява активи, които са вземания или са гарантирани от емитент или гарант с първа степен на кредитно качество, присъдена от одобрена АВКО. |
| 790 | **3.3.1.3 Ниво 1 (CQS 2, CQS3)**  Докладваната в ред 760 и различна от докладваната в ред 770 стойност, която представлява активи, които са вземания или са гарантирани от емитент или гарант с втора или трета степен на кредитно качество, присъдена от одобрена АВКО. |
| 800 | **3.3.1.4 Ниво 1 (CQS 4+)**  Докладваната в ред 760 и различна от докладваната в ред 770 стойност, която представлява активи, които са вземания или са гарантирани от емитент или гарант с четвърта или по-ниска степен на кредитно качество, присъдена от одобрена АВКО. |
| 810 | **3.3.2 Ниво 1, покрити облигации (CQS1)**  Докладваната в ред 750 стойност, която представлява покрити облигации.  По силата на член 10, параграф 1, буква е ) от Делегиран регламент (ЕС) 2015/61 само покритите облигации с първа степен на кредитно качество са допустими като активи от ниво 1. |
| 820 | **3.4 Ниво 2А, търгуеми активи**  Пазарната стойност на търгуемите активи съгласно членове 7, 8 и 11 от Делегиран регламент (ЕС) 2015/61.  Акциите или дяловете в ПКИ в съответствие с член 15 от Делегиран регламент (ЕС) 2015/61, които удовлетворяват условията за активи от ниво 2А, се докладват в подкатегориите по-долу според техните базисни активи. |
| 830 | **3.4.1 Ниво 2А, корпоративни облигации (CQS 1)**  Докладваната в ред 820 стойност, която представлява корпоративни облигации с първа степен на кредитно качество, присъдена от одобрена АВКО. |
| 840 | **3.4.2 Ниво 2А, покрити облигации (CQS 1, CQS2)**  Докладваната в ред 820 стойност, която представлява покрити облигации с първа или втора степен на кредитно качество, присъдена от одобрена АВКО. |
| 850 | **3.4.3 Ниво 2А, публичен сектор (CQS1, CQS2)**  Докладваната в ред 820 стойност, която представлява активи, които са вземания или са гарантирани от централни правителства, централни банки, регионални правителства, местни органи на властта или субекти от публичния сектор.  По силата на член 11, параграф 1, букви а) и б) от Делегиран регламент (ЕС) 2015/61 само активите на публичния сектор с първа или втора степен на кредитно качество са допустими като активи от ниво 2А. |
| 860 | **3.5 Ниво 2Б, търгуеми активи**  Пазарната стойност на търгуемите активи съгласно членове 7, 8, 12 или 13 от Делегиран регламент (ЕС) 2015/61.  Акциите или дяловете в ПКИ в съответствие с член 15 от Делегиран регламент (ЕС) 2015/61, които удовлетворяват условията за активи от ниво 2Б, се докладват в подкатегориите по-долу според техните базисни активи. |
| 870 | **3.5.1 Ниво 2Б, ABS (CQS 1)**  Докладваната в ред 860 стойност, която представлява ценни книжа, обезпечени с активи, в т.ч. с жилищни ипотеки.  По силата на член 13, параграф 2, буква а) от Делегиран регламент (ЕС) 2015/61 само обезпечените с активи ценни книжа с първа степен на кредитно качество са допустими като активи от ниво 2Б. |
| 880 | **3.5.2 Ниво 2Б, покрити облигации (CQS 1-6)**  Докладваната в ред 860 стойност, която представлява покрити облигации. |
| 890 | **3.5.3 Ниво 2Б, корпоративни облигации (CQS 1-3)**  Докладваната в ред 860 стойност, която представлява корпоративни дългови ценни книжа. |
| 900 | **3.5.4 Ниво 2Б, акции**  Докладваната в ред 860 стойност, която представлява акции. |
| 910 | **3.5.5 Ниво 2Б, публичен сектор (CQS 3-5)**  Докладваната в ред 860 стойност, която представлява активи от ниво 2Б, които не са докладвани в позиции 3.5.1 — 3.5.4. |
| 920 | **3.6 други търгуеми активи**  Пазарната стойност на търгуемите активи, различни от посочените в редове 750, 820 и 860.  Ценните книжа и потоците от ценни книжа от други търгуеми активи под формата на вътрешногрупови или собствени емисии не се докладват в капацитета за генериране на ликвидност. Въпреки това паричните потоци от тези позиции се докладват в съответната част на раздели 1 и 2 от образеца. |
| 930 | **3.6.1 централно правителство (CQS1)**  Докладваната в ред 920 стойност, която представлява активи, които са вземания или са гарантирани от централно правителство с първа степен на кредитно качество, присъдена от одобрена АВКО. |
| 940 | **3.6.2 централно правителство (CQS2-3)**  Докладваната в ред 920 стойност, която представлява активи, които са вземания или са гарантирани от централно правителство с втора или трета степен на кредитно качество, присъдена от одобрена АВКО. |
| 950 | **3.6.3 акции**  Докладваната в ред 920 стойност, която представлява акции. |
| 960 | **3.6.4 покрити облигации**  Докладваната в ред 920 стойност, която представлява покрити облигации. |
| 970 | **3.6.5 ABS**  Докладваната в ред 920 стойност, която представлява ценни книжа, обезпечени с активи. |
| 980 | **3.6.6 други търгуеми активи**  Докладваната в ред 920 стойност, която представлява други търгуеми активи, които не са докладвани в редове 930 — 970. |
| 990 | **3.7 Нетъргуеми активи, приемливи за централната банка**  Балансовата стойност на нетъргуемите активи, които са приемливо обезпечение при стандартни операции по поддържане на ликвидността от страна на централна банка, до които институцията има пряк достъп на своето равнище на консолидация.  Когато активите са изразени във валута, която е включена в приложението към Регламент за изпълнение (ЕС) 2015/233[[1]](#footnote-2) на Комисията като валута, за която централната банка има изключително тясно определение за приемливост, институциите оставят това поле празно. Ценните книжа и потоците от ценни книжа от други търгуеми активи под формата на вътрешногрупови или собствени емисии не се докладват в капацитета за генериране на ликвидност. Въпреки това паричните потоци от тези позиции се докладват в съответната част на раздели 1 и 2 от образеца. |
| 1000 | **3.8 Неусвоени получени улеснения с поето задължение**  Общата стойност на неусвоените кредитни улеснения с поето задължение, предоставени на докладващата институция.  Тук се включват договорно неотменяемите улеснения. Когато потенциалната потребност от обезпечения за усвояването на тези улеснения превишава наличността на обезпеченията, институциите докладват намалена сума.  За да се избегне двойно отчитане, в ред 1000 не се докладват неусвоените кредитни улеснения, когато докладващата институция предварително е определила активи като обезпечение за тези улеснения и вече е докладвала тези активи в редове 730 — 990. Същото се отнася и за случаите, когато може да се наложи докладващата институция да определи предварително активи като обезпечение с оглед на докладваното в това поле усвояване. |
| 1010 | **3.8.1 Ниво 1, улеснения**  Докладваната в ред 1000 стойност, която представлява улеснение на централна банка, както е посочено в член 19, параграф 1, буква б) от Делегиран регламент (ЕС) 2015/61. |
| 1020 | **3.8.2 Ниво 2Б, улеснения с ограничено ползване**  Докладваната в ред 1000 стойност, която представлява улеснения съгласно посоченото в член 14 от Делегиран регламент (ЕС) 2015/61. |
| 1030 | **3.8.3 Ниво 2Б, улеснения по институционални защитни схеми**  Докладваната в ред 1000 стойност, която представлява ликвидно финансиране съгласно посоченото в член 16, параграф 2 от Делегиран регламент (ЕС) 2015/61. |
| 1040 | **3.8.4 Други улеснения**  Докладваната в ред 1000 стойност, различна от докладваната в редове 1010 — 1030. |
| 1050 | **3.8.4.1 от контрагенти в рамките на групата**  Докладваната в ред 1040 стойност, когато контрагентът е институция майка или дъщерна институция на кредитната институция, или е друго дъщерно предприятие на същата институция майка, или е свързан с кредитната институция чрез определено отношение по смисъла на член 12, параграф 1 от Директива 83/349/ЕИО, или е член на същата институционална защитна схема, посочена в член 113, параграф 7 от Регламент (ЕС) № 575/2013, или е централната институция, или е член на мрежа или кооперативна група, съгласно посоченото в член 10 от Регламент (ЕС) № 575/2013. |
| 1060 | **3.8.4.2 от други контрагенти**  Докладваната в ред 1040 стойност, различна от докладваната в ред 1050. |
| 1070 | **3.9 Нетно изменение на капацитета за генериране на ликвидност**  Докладва се нетното изменение в експозициите по позиции 3.2, 3.3, 3.4, 3.5, 3.6, 3.7 и 3.8, представляващи съответно централни банки, потоци от ценни книжа и кредитни линии с поето задължение, в даден времеви интервал. |
| 1080 | **3.10 Кумулиран капацитет за генериране на ликвидност**  Кумулираната стойност на капацитета за генериране на ликвидност от датата на докладване до горната граница на съответния времеви интервал. |
| 1090-  1140 | **4 УСЛОВНИ ЗАДЪЛЖЕНИЯ**  В раздел „Условни задължения“ на падежната стълбица се съдържа информация относно условните изходящи потоци. |
| 1090 | **4.1 Изходящи потоци по улеснения с поето задължение**  Изходящите парични потоци, произтичащи от улеснения с поето задължение.  Институциите докладват като изходящ поток максималната сума, която може да бъде усвоена в рамките на даден период от време. За револвиращите кредитни улеснения се докладва само частта над съществуващия заем. |
| 1100 | **4.1.1 Кредитни улеснения с поето задължение**  Докладваната в ред 1090 стойност, която произтича от кредитни улеснения с поето задължение, съгласно посоченото в член 31 от Делегиран регламент (ЕС) 2015/61. |
| 1110 | **4.1.1.1 считани от получателя като ниво 2Б**  Докладваната в ред 1100 стойност, която се приема за ликвидно финансиране съгласно член 16, параграф 2 от Делегиран регламент (ЕС) 2015/61. |
| 1120 | **4.1.1.2 други**  Докладваната в ред 1100 стойност, различна от докладваната в ред 1110. |
| 1130 | **4.1.2 Ликвидни улеснения**  Докладваната в ред 1090 стойност, която произтича от ликвидни улеснения, съгласно посоченото в член 31 от Делегиран регламент (ЕС) 2015/61. |
| 1140 | **4.2 Изходящи потоци вследствие на понижаване на кредитната оценка**  Тук институциите докладват ефекта от съществено влошаване на кредитното качество на институцията, съответстващо на понижаване на външната ѝ кредитна оценка с най-малко три степени.  Положителните суми представляват условни изходящи потоци, а отрицателните суми — намаление на първоначалното задължение.  Когато ефектът от понижаването е предсрочно погасяване на неизплатените задължения, съответните пасиви се докладват с отрицателен знак в съответния времеви интервал, когато са докладвани по позиция 1, и едновременно с положителен знак в съответния времеви интервал, когато задължението стане дължимо, при условие че ефектът от понижаването започва да се прилага към датата на докладване.  Когато ефектът от понижаването е изискване за допълване на обезпечението, се докладва пазарната стойност на изискваното обезпечение с положителен знак в съответния времеви интервал, когато то стане дължимо, при условие че ефектът от понижаването започва да се прилага към датата на докладване.  Когато ефектът от понижаването е промяна в правата за повторно залагане на ценните книжа, получени като обезпечение от контрагенти, се докладва пазарната стойност на съответните ценни книжа с положителен знак в съответния времеви интервал, когато ценните книжа престават да бъдат на разположение на докладващата институция, при условие че ефектът от понижаването започва да се прилага към датата на докладване. |
| 1150-  1290 | **5 ПОЯСНЯВАЩИ ПОЗИЦИИ** |
| 1200 | **10 Изходящи потоци при вътрешногрупови или институционални защитни схеми (с изключение на валутни трансакции)**  Сумата на докладваните в редове 010, 060, 260, 360 и 370 изходящи потоци, когато контрагентът е институция майка или дъщерна институция на кредитната институция, или е друго дъщерно предприятие на същата институция майка, или е свързан с кредитната институция чрез определено отношение по смисъла на член 12, параграф 1 от Директива 83/349/ЕИО, или е член на същата институционална защитна схема, посочена в член 113, параграф 7 от Регламент (ЕС) № 575/2013, или е централната институция, или е член на мрежа или кооперативна група, съгласно посоченото в член 10 от Регламент (ЕС) № 575/2013. |
| 1210 | **11 Входящи потоци при вътрешногрупови или институционални защитни схеми (с изключение на валутни трансакции и ценните книжа с настъпващ падеж)**  Сумата на докладваните в редове 390, 590, 670 и 690 изходящи потоци, когато контрагентът е институция майка или дъщерна институция на кредитната институция, или е друго дъщерно предприятие на същата институция майка, или е свързан с кредитната институция чрез определено отношение по смисъла на член 12, параграф 1 от Директива 83/349/ЕИО, или е член на същата институционална защитна схема, посочена в член 113, параграф 7 от Регламент (ЕС) № 575/2013, или е централната институция, или е член на мрежа или кооперативна група, съгласно посоченото в член 10 от Регламент (ЕС) № 575/2013. |
| 1220 | **12 Входящи потоци от ценните книжа с настъпващ падеж при вътрешногрупови или институционални защитни схеми**  Сумата на докладваните в ред 680 входящи потоци, когато контрагентът е институция майка или дъщерна институция на кредитната институция, или е друго дъщерно предприятие на същата институция майка, или е свързан с кредитната институция чрез определено отношение по смисъла на член 12, параграф 1 от Директива 83/349/ЕИО, или е член на същата институционална защитна схема, посочена в член 113, параграф 7 от Регламент (ЕС) № 575/2013, или е централната институция, или е член на мрежа или кооперативна група, съгласно посоченото в член 10 от Регламент (ЕС) № 575/2013. |
| 1230 | **13 Висококачествени ликвидни активи, приемливи за централната банка**  Сумата на докладваните в редове 750, 820 и 860 стойности, които представляват приемливо обезпечение при стандартни операции по поддържане на ликвидността от страна на централна банка, до които институцията има пряк достъп на своето равнище на консолидация.  Когато активите са изразени във валута, която е включена в приложението към Регламент за изпълнение (ЕС) 2015/233 на Комисията като валута, за която централната банка има изключително тясно определение за допустимост, институциите оставят това поле празно. |
| 1240 | **14 Невисококачествени ликвидни активи, приемливи за централната банка**  Сборът на:  i) сбора на сумите, докладвани в ред 920, които представляват приемливо обезпечение при стандартни операции по поддържане на ликвидността от страна на централна банка, до които институцията има пряк достъп на своето равнище на консолидация;  ii) собствените емисии, които са приемливо обезпечение при стандартни операции по поддържане на ликвидността от страна на централна банка, до които институцията има пряк достъп на своето равнище на консолидация.  Когато активите са изразени във валута, която е включена в Регламент за изпълнение (ЕС) 2015/233 на Комисията като валута, за която централната банка има изключително тясно определение за допустимост, институциите оставят това поле празно. |
| 1270 | **17 Изходящи потоци от влогове съгласно поведенческия профил**  Докладваната в ред 260 стойност, преразпределена във времевите интервали според поведенческия падеж при сценарий „продължаване на обичайната практика“, използван за целите на управлението на ликвидния риск на докладващата институция.  За целите на това поле „продължаване на обичайната практика“ означава ситуация, при която не се предвиждат ликвидни затруднения.  Разпределението отразява „устойчивостта“ на влоговете.  Тази позиция не отразява предвижданията относно бизнес плана и следователно не включва информация, свързана с новите стопански дейности.  Разпределението по времеви интервали следва нивото на детайлност, използвано за вътрешни цели. Следователно не всички времеви интервали трябва да бъдат попълнени. |
| 1280 | **18 Входящи парични потоци от заеми и аванси съгласно поведенческия профил**  Докладваната в ред 590 стойност, преразпределена във времевите интервали според поведенческия падеж при сценарий „продължаване на обичайната практика“, използван за целите на управлението на ликвидния риск на докладващата институция.  За целите на това поле „продължаване на обичайната практика“ означава ситуация, при която не се предвиждат ликвидни затруднения.  Тази позиция не отразява предвижданията относно бизнес плана и следователно не включва информация, свързана с новите стопански дейности.  Разпределението по времеви интервали следва нивото на детайлност, използвано за вътрешни цели. Следователно не всички времеви интервали трябва да бъдат попълнени. |
| 1290 | **19 Усвоявания по улеснения с поето задължение съгласно поведенческия профил**  Докладваната в ред 1090 стойност, преразпределена във времевите интервали според поведенческото равнище на усвояванията и потребностите от ликвидни средства при сценарий „продължаване на обичайната практика“, използван за целите на управлението на ликвидния риск на докладващата институция.  За целите на това поле „продължаване на обичайната практика“ означава ситуация, при която не се предвиждат ликвидни затруднения.  Тази позиция не отразява предвижданията относно бизнес плана и следователно не включва информация, свързана с новите стопански дейности.  Разпределението по времеви интервали следва нивото на детайлност, използвано за вътрешни цели. Следователно не всички времеви интервали трябва да бъдат попълнени. |

1. [http://eur-lex.europa.eu/legal-content/BG/TXT/?uri=CELEX%3A32015R0233](http://eur-lex.europa.eu/legal-content/BG/TXT/?uri=CELEX:32015R0233) [↑](#footnote-ref-2)